
Text rozhodnutia
Súd: Spisová značka: Identifikačné číslo súdneho spisu: Dátum vydania rozhodnutia: Meno a priezvisko sudcu, VSÚ: ECLI:
Okresný súd Prievidza 3T/9/2024 3824010152 14. 01. 2025 JUDr. Noema Turanovičová ECLI:SK:OSPD:2025:3824010152.4
Uznesenie Okresný súd Prievidza samosudkyňou JUDr. Noemou Turanovičovou na hlavnom pojednávaní dňa 14. januára 2025 v trestnej veci obžalovaného A. B. takto rozhodol: Podľa § 280 ods. 2 Trestného poriadku súd postupuje vec obžalovaného A. B., nar. XX.X.XXXX v C. D. C., trvale bytom C. D. C., adresa na doručovanie písomností: C. D. C., E. XXX/XX, v obžalobe prokurátora Okresnej prokuratúry Prievidza 1Pv 518/23/3307, doručenej súdu 15.2.2024, právne posúdenú ako prečin krádeže podľa § 212 ods. 1 písm. a), ods. 2 písm. b) Trestného zákona, na skutkovom základe tak, že · dňa 23.10.2023 v presne nezistenom čase od 00:00 hod. do 00:30 hod. v Prievidzi, na Námestí J. C. Hronského 2, v pohostinstve Zatinka, z baru odcudzil voľne položených 480 eur na škodu spoločnosti JKM Group, s.r.o., Prievidza, a skutok spáchal, hoci bol rozsudkom Okresného súdu Bánovce nad Bebravou sp. zn. 6T/45/2021-373 zo dňa 2.2.2022, ktorý nadobudol právoplatnosť dňa 2.2.2022, odsúdený za prečin krádeže podľa § 212 ods. 1 písm. a), ods. 2 písm. b) Trestného zákona k trestu odňatia slobody v trvaní 6 mesiacov nepodmienečne, Okresnému úradu Prievidza, Odbor všeobecnej vnútornej správy, pretože nejde o trestný čin, ale žalovaný skutok by mal iný orgán prejednať ako priestupok. odôvodnenie: Podľa § 176 ods. 3 Trestného poriadku toto písomné vyhotovenie uznesenia neobsahuje odôvodnenie, pretože sa po jeho vyhlásení oprávnené procesné strany vzdali práva na podanie sťažnosti. Poučenie: Proti tomuto uzneseniu môže podať prokurátor sťažnosť v lehote troch pracovných dní, prostredníctvom tunajšieho súdu ku Krajskému súdu Trenčín. Sťažnosť má odkladný účinok.

Zdroj: KAUZIS.SK – https://www.kauzis.sk/judikatura/r/ECLI:SK:OSPD:2025:3824010152.4 (dáta aktuálne k 12. 11. 2026). Záväzné je znenie zverejnené súdom.




